אמיליו מוגילנר

אמיליו מוגילנר (נולד ב-1965) הוא אמן ישראלי סביבתי חב"דניק. פסלו המפורסם שומר הנגב, נמצא בכניסה לנאות חובב.

ביוגרפיה
מוגילנר נולד וגדל בארגנטינה. בגיל 4 עלה עם משפחתו לישראל והתגורר ברחובות. בכיתה י"א עזב את הלימודים לטובת טיולים וחקר מעמיק של מערות בית גוברין. בצבא שירת בצנחנים ולאחר השחרור פנה לאמנות. עם השנים קנה לעצמו שם כצייר ופסל סביבתי שמשקיע את כל מרצו וכספו בשיפור איכות הסביבה. לדבריו סימנו אותו כמטרה לפגיעה מצד ארגוני פשיעה. 

במאי 2001, בזמן שצייר בביתו, פרץ לביתו רעול פנים שירה בו בגב וגרם לתלישת כתפו הימנית. הציור שעליו עבד בעת ניסיון ההתנקשות היה דיוקן עצמי שלו כשהוא צועק.  ניסיון ההתנקשות הותיר אותו משותק בידו הימנית ואילץ אותו להשתמש ביד שמאל. אותו ציור הפך עם הזמן לסדרת ציורים של צעקות, שמסמלת עבורו את "סוף העידן של יד ימין ותחילת העידן של יד שמאל". לדבריו, הוא סובל עדיין מכאב.

ב-2020 יצא עם בנו בן ה-17 לצומת הרחובות טשרניחובסקי ומשה מזרחי ברחובות ושם עודד אותו להצית עמוד תאורה. הוא תיעד את המעשה והעלה את הסרטון לפייסבוק. כשהעמוד עלה בלהבות חזר בנו לביתם ומוגילנר נשאר עוד כמה דקות לצפות במחזה. שבוע לאחר מכן, ישב כחודשיים בבית מעצר מג"ן-ניצן, למרות שבית המשפט התכוון לשחררו למעצר בית עם אזיק אלקטרוני, אבל הוא סירב והעדיף להישאר במעצר.
.

חיים אישיים 
מוגילנר נשוי ואב לילדים ומתגורר בבית עם באר מים שנבנה במאה ה-19 שאת קירותיו שיחזר בעצמו. הבית משמש אותו לסטודיו לציור.

בין עבודתיו 
 שומר הנגב - 16 מטר, אחד מהגדולים בישראל. התבנית נוצרה מ-1,400 טון של ברזל, עפר ואדמת נגב ולתוכה נוצקו 400 טון של בטון מזוין. הוא הוצב בכניסה לנאות חובב ב-27 בנובמבר 2005
 חנוכייה - גובה תשעה מטרים וחצי, החנוכייה האמנותית הגבוהה ביותר שמוצבת בישראל. נמצאת בגן המייסדים ברחובות
 פסלי הינשופים - הפסלים עשויים מחמרים ממוחזרים ויציקת בטון, נמצאים באזור תעשייה פארק ינאי בפתח תקווה
 שומר היערות - הפסל נמצא במפגש רחוב השריון ודרך גבעות הכורכר בנס ציונה

גלריה

קישורים חיצוניים

 אמיליו מוגילנר, באתר מוזיאון ישראל, ירושלים
 אלון פרס, אמנות זה כואב: אמן המחאה ממשיך ליצור עם יד משותקת מניסיון רצח, באתר xnet, 4 ביונואר 2017
 אמיליו מוגילנר, באתר כיכר השבת

הערות שוליים 

פסלים ישראלים
ציירים ישראלים
אמנים ישראלים
ישראלים שנולדו ב-1965